पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। अमृतसर और इसके आसपास के क्षेत्रों का कायाकल्प करने के लिए अगले 12 महीनों में 1680 करोड़ रुपए खर्च किए जाएंगे। अमृतसर में चल रहे विकास प्रोजेक्टों का जायजा लेते हुए उपमुख्यमंत्री सुखबीर बादल ने अमृतसर में चल रहे विकास प्रोजेक्ट्स की प्रगति का जायजा लेने के बाद यह दावा किया। उन्होंने कहा, वह स्वयं सभी प्रोजेक्ट्स की समय सीमा का जायजा लेंगे और सभी अधिकारी समय सीमा के पाबंद होंगे।
उत्तरी जोन के 160.60 करोड़ के सीवरेज के काम का जायजा लेते हुए बादल ने अधिकारियों को जुलाई 2015 तक पूरा करने को कहा और विभाग को छेहर्टा रेलवे ट्रैक के पास सीवरेज बिछाने के लिए रेलवे से एनओसी हासिल करने के लिए कहा।उन्होंने स्थानीय निकाय और लोक निर्माण विभाग के सचिव को दक्षिणी जोन के 149 किमी के सीवरेज मुकम्मल करने के लिए तालमेल बनाने को कहा।
गंदे नाले को भूमिगत आरसीसी स्ट्रॉम में बदलने पर संतुष्टि व्यक्त करते हुए सुखबीर ने कहा मेडिकल एनक्लेव का प्रोजेक्ट 95 फीसदी अैर दुग्र्याणा मंदिर के रास्ते और तरनतारन सड़क के रास्ते वाला प्रोजेक्ट 75 फीसदी तक पूरा हो गया है। उन्होंने अजनाला के एसडीएम को अधिगृहीत जमीन का मुआवजा देने के लिए ताकि दिसंबर तक 17.78 करोड़ रुपए के एसटीपी प्रोजेक्ट को पूरा किया जा सके।
श्री दरबार साहिब के मुख्य द्वार पर स्थित प्लाजा के निर्माण को तेज करने के आदेश देते हुए उन्होंने निर्माण कंपनी को तय समय में दीवाली 2013 तक इसे पूरा करने को कहा। मीटिंग में यह भी कहा गया कि हाल गेट से प्लाजा तक पहुंच सड़क के सुधार और प्लाजा वाली इमारतों के सुधार का कागजी खाका पहले से ही तैयार हो चुका हे और पर्यटन विभाग इसके इंटीरियर का खाका तैयार करेगी। गांव फतेहपुर में नई जेल का निर्माण तेज करने क और जमीन का कब्जा इंप्रूवमेंट ट्रस्ट अमृतसर को देने के लिए कहा गया। नई जेल का टेंडर 25 मई को दिया जा चुका है।
राजस्व मंत्री बिक्रम मजीठिया ने बैठक में बताया किचलू नगर से 18 करोड़ रुपए की लागत से फोर लेने फ्लाईओवर, 22 करोड़ की लागत से दुग्र्याणा मंदिर की खूबसूरती बढ़ाने का प्रोजेक्ट और 17 करोड़ रुपए की लागत से रंजीत एवेन्यू में स्पोटर्स कांप्लेक्स का निर्माण अगस्त 2013 में पूरे हो जाएंगे।
अमृतसर का सुरक्षित शहर घोषित करते हुए गृह विभाग ने अमृतसर में 5.60 करोड़ रुपए की लागत से सीसीटीवी कैमरे लगाने का प्रोजेक्ट पहले ही शुरू कर दिया है। इसके अलावा शहर में चार एंट्री गेट भी बनाए जाएंगे जिसके हर गेट पर 7.5 करोड़ रुपए खर्च होगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn